# Американски богове

### от Уикипедия, свободната енциклопедия

Американски богове (American Gods)
Оригинален език: | английски език
Автор(и): | Нийл Геймън
Първо издание: | 2001 г. Великобритания и САЩ
Вид: | роман
ISBN: | ISBN 9545855193

Американски богове (на английски: American Gods; ISBN 9545855193) е роман, написан от Нийл Геймън. Романът представляма смес от действителни факти от историята на Америка, фентъзи и разнообразни нишки от древна и по-нова митология като цялото действие се върти около тайнствения и мълчалив главен герой - Шадоу. Това е четвъртият по ред роман на Нийл Геймън и е предшестван от написания в съавторство с Тери Пратчет роман - „Добри поличби“, както и от романите „Neverwhere“ и „Stardust“. Някои от темите, които са използвани в „Американски богове“ преди това присъстват в комиксите на Гейман от поредицата „The Sandman“, с които той е и най-добре познат.

Книгата е публикувана във Великобритания и САЩ на английски език през 2001 г. През следващата година, 2002 „Американски богове“ печели в категорията най-добър роман наградите Хюго, Небюла и Брам Стокър. През 2002 г. романът е номиниран в същата категория и за Британската награда за научна фантастика.

През времето на писането на романа издателите на „Американски богове“ пускат в интернет промоционален уеб сайт придружен с блог, в който Гейман описва подробно процеса на писането на книгата. След окончателното пускане на „Американски богове“ на книжния пазар този сайт се превръща в официална страница на Нийл Геймън, а блога продължава да функционира със същата функция, но за настоящите му проекти.

Историята на свързаната с романа книга - „Anansi Boys“ на практика е измислена преди тази на „Американски богове“. Тя не представлява истинско продължение на романа, но се развива в същия измислен свят като него. Повестта „Monarch of the Glen“ продължава историята на пътешествията на главния герой от „Американски богове“ - Шадоу и подсказва за съществуването на продължение на историята, което се очаква да бъде написано.

Взето от „http://bg.wikipedia.org../../../%D0%B0/%D0%BC/%D0%B5/%D0%90%D0%BC%D0%B5%D1%80%D0%B8%D0%BA%D0%B0%D0%BD%D1%81%D0%BA%D0%B8_%D0%B1%D0%BE%D0%B3%D0%BE%D0%B2%D0%B5.html“.

Категории: Романи

##### Views

- Статия
- Беседа
- Текуща версия

##### Търсене

##### На други езици

- Česky
- Deutsch
- English
- Français
- Русский